Spoštovani,

uporaba elektronskih cigaret (vejpi), ogrevanih tobačnih izdelkov, nikotinskih vrečk (beli snus) in brezdimnih tobačnih izdelkov (snus, fuge, tobak za žvečenje) v Sloveniji med mladostniki narašča. **S ciljem, da podamo verodostojne informacije o teh izdelkih tudi staršem, v oktobru ponovno 2024 pripravljamo online predavanje na to temo. Predavanje ni namenjeno otrokom ali mladostnikom.**

Predavala bo Helena Koprivnikar, zdravnica in specialistka javnega zdravja, zaposlena na Nacionalnem inštitutu za javno zdravje. Govora bo o tem, kaj danes vemo o teh izdelkih, zakaj je njihova uporaba še posebej tvegana za otroke, mladostnike in mlade odrasle, kakšna je razširjenost uporabe v Sloveniji in kako te izdelke ureja slovenska zakonodaja. Po predstavitvi bo čas za vprašanja udeležencev.

Predavanje bo potekalo v **torek, 8. 10. 2024 ob 16. uri**.

Za udeležbo na predavanju se **prijavite na povezavi**: <https://anketa.nijz.si/a/1df99566>

Prijava je možna do vključno ponedeljka, 7. 10. do 12 ure oziroma zapolnitve prostih mest.

Prijavljenim bomo posredovali povezavo do aplikacije ZOOM na dan predavanja.

**V kolikor se predavanj ne morete udeležiti, vas pa tema zanima, si lahko ogledate tudi posnetek enega od predhodnih predavanj** na povezavi: <https://www.youtube.com/watch?v=S05yxWo8H-U>

**Več informacij o različnih izdelkih s tobakom ali nikotinom lahko dobite tudi na spletni strani NIJZ**, na povezavi: <https://nijz.si/zivljenjski-slog/tobacni-in-povezani-izdelki/>, v zavihku Informacije za odrasle, vključno s podkastom o teh izdelkih. V drugem zavihku so na voljo tudi informacije za mladostnike in mlade odrasle. Informacije o elektronskih cigaretah in ogrevanih tobačnih izdelkih so na voljo tudi v **dveh kratkih videih Svetovne zdravstvene organizacije v slovenskem jeziku**:

* elektronske cigarete: <https://www.youtube.com/watch?v=8vQZs4TlnFY>
* ogrevani tobačni izdelki: <https://www.youtube.com/watch?v=zrjox2Bb3PA>

S prijaznimi pozdravi,

sodelavci Nacionalnega inštituta za javno zdravje.